Rassikrer riksvei 15 i Lom med ny radar - Building Supply NO
Rassikrer riksvei 15 i Lom med ny radar
Bildet bak CTO Lars Krangnes og prosjektleder Ragnhild Lie i Cautus Geo viser raset som gikk i Lom 25. februar i år. Da feide snømassene bort det radarbaserte varslingssystemet som nå skal erstattes med et nyutviklet system. Foto: Cautus Geo
Av Henning Ivarson 15. oktober 2020 13:23
Riksveien gjennom Vikedalen i Lom har i fem år vært sikret med automatisk radarbasert system. Da det ble etablert av Cautus Geo i 2014 var det landets første automatiske radarbaserte system for snøskreddeteksjon med automatisk varsling og stengning av vei. Radarsystemet ble imidlertid tatt av snøskred i februar i år, men før snømassene feide anlegget ut på innsjøen reddet det liv. Veien ble stengt. Biler ble stoppet fra å kjøre rett inn i de livsfarlige snømassene.
– Det er viktig å få på plass et nytt radaranlegg før nye skred kan komme. Et nyutviklet og moderne anlegg som Cautus Geo nå skal etablere er viktig for trafikksikkerheten og en god nyhet for alle som ferdes på riksveien, sier seksjonssjef Asbjørn Stensrud i Statens vegvesen.
Radaranlegget som nå settes opp er nyutviklet. I to år har det vært testet ut på Mannen i Nedre Romsdalen og der har det fanget opp flere hundre snøskred og steinsprang.
– Vi startet på utviklingen av det nye systemet i 2017. Ambisjonen er å ha det beste systemet i verden for sanntids snøskredvarsling. Det siste året i Romsdalen detektere systemet 1.000 snøskred og steinsprang. 150 av disse var store. Systemet skal la de små skredene gå uten varsling, mens det skal automatisk stenge veien om det går store skred som truer liv og helse. Stopper skredet før veien vil den gjenåpnes automatisk av det samme systemet, sier CTO Lars Krangnes i Cautus Geo.
Utstyr i Lom
Cautus Geo har etablert fem overvåkingssystemer for rasutsatte veier. I tillegg til anlegget som etableres på nytt i Lom i desember, er disse veiene overvåket: